CELEX: 32007R1477
Language: bg
Date: 2007-12-13 00:00:00
Title: Регламент (ЕО) № 1477/2007 на Комисията от 13 декември 2007 година за изменение на Регламент (ЕО) № 622/2003 за определяне мерки за прилагане на общи основни стандарти относно сигурността на въздухоплаването Текст от значение за ЕИП

14.12.2007   
            
            
               BG
            
            
               Официален вестник на Европейския съюз
            
            
               L 329/22
            
         
      РЕГЛАМЕНТ (ЕО) № 1477/2007 НА КОМИСИЯТА
   
   от 13 декември 2007 година
   за изменение на Регламент (ЕО) № 622/2003 за определяне мерки за прилагане на общи основни стандарти относно сигурността на въздухоплаването
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2320/2002 на Европейския парламент и на Съвета от 16 декември 2002 г. относно създаване на общи правила за сигурността на гражданското въздухоплаване (1), и по-специално член 4, параграф 2 от него,
   като има предвид, че:
   
               (1)
            
            
               Съгласно Регламент (ЕО) № 2320/2002 Комисията е задължена, когато е необходимо, да приеме мерки за прилагане на общи основни стандарти относно сигурността на въздухоплаването на цялата територия на Общността. Регламент (ЕО) № 622/2003 на Комисията от 4 април 2003 г. за определяне мерки за прилагане на общи основни стандарти относно сигурността на въздухоплаването (2) е първият акт, който съдържа такива мерки.
            
         
               (2)
            
            
               Мерките, предвидени от Регламент (ЕО) № 622/2003 относно ограничаване на течностите, носени от пътници, които пристигат с полети от трети държави и се прекачват на летищата на Общността, подлежат на преразглеждане в светлината на техническото развитие, оперативното им прилагане на летищата и отражението им върху пътниците.
            
         
               (3)
            
            
               Направеният преглед показа, че ограниченията върху течностите, носени от пътници, които пристигат с полети от трети държави и се прекачват на летищата на Общността, създават известни оперативни трудности по тези летища и представляват неудобство за съответните пътници.
            
         
               (4)
            
            
               По-конкретно, Комисията подложи на проверка определени стандарти за сигурност на едно летище в трета държава и ги определи като задоволителни, а въпросната трета държава поддържа добро сътрудничество с Общността и нейните държави-членки. На това основание Комисията реши да предприеме мерки за облекчаване на горепосочените проблеми в случаите, когато пътници носят течности, придобити на въпросното летище.
            
         
               (5)
            
            
               Регламент (ЕО) № 622/2003 следва да бъде съответно изменен.
            
         
               (6)
            
            
               Мерките, съдържащи се в настоящия регламент, не са включени сред тези, които по силата на член 8, параграф 1 от Регламент (ЕО) № 2320/2002 са секретни и не следва да се публикуват.
            
         
               (7)
            
            
               Мерките, предвидени в настоящия регламент, са в съответствие със становището на Комитета по сигурност на гражданското въздухоплаване,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 622/2003 се изменя, както е посочено в приложението към настоящия регламент.
   Член 3 от посочения регламент не се прилага по отношение на поверителния характер на настоящото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 декември 2007 година.
      
         
            За Комисията
         
         Jacques BARROT
         
         
            Заместник-председател
         
      
   
   
      (1)  ОВ L 355, 30.12.2002 г., стр. 1. Регламент, изменен с Регламент (ЕО) № 849/2004 (ОВ L 158, 30.4.2004 г., стр. 1).
   
      (2)  ОВ L 89, 5.4.2003 г., стр. 9. Регламент, последно изменен с Регламент (ЕО) № 915/2007 (ОВ L 200, 1.8.2007 г., стр. 3).
   
      ПРИЛОЖЕНИЕ
      Притурка 3 се заменя със следния текст:
      
         „Притурка 3
         Република Сингапур
         Летище Чанги“